FI Euroopan unionin virallinen lehti L 284/11

KOMISSION ASETUS (EY) N:o 1276/2007,

annettu 29 päivänä lokakuuta 2007,

neuvoston asetuksen (EY) N:o 1782/2003, neuvoston asetuksen (EY) N:o 247/2006 ja komission asetuksen (EY) N:o 552/2007 muuttamisesta talousarvion enimmäismäärien vahvistamisen osalta vuodeksi 2007

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1), ja erityisesti sen 64 artiklan 2 kohdan ja 70 artiklan 2 kohdan,

ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (2) ja erityisesti sen 20 artiklan 3 kohdan toisen virkkeen,

sekä katsoo seuraavaa:

(1) Asetuksen (EY) N:o 1782/2003 liitteessä VIII vahvistetaan kullekin jäsenvaltiolle kansalliset enimmäismäärät, joita ei voida ylittää mainitun asetuksen III osaston 2 luvussa tarkoitetuilla viitemäärillä.

(2) Asetuksen (EY) N:o 247/2006 23 artiklan 2 kohdassa vahvistetaan vuotuiset määrät, joihin asti yhteisö rahoittaa mainitun asetuksen II ja III osastossa säädetyt toimenpiteet.

(3) Oliiviöljyalan toimintaohjelmille myönnettävän yhteisön rahoituksen enimmäismäärän vahvistamisesta sekä neuvoston asetuksessa (EY) N:o 1782/2003 säädettyjen tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja yhtenäisen pinta-alatuen järjestelmän vuotuisten kokonaismäärärahojen vahvistamisesta vuodeksi 2007 ja kyseisen asetuksen muuttamisesta 22 päivänä toukokuuta 2007 annetun komission asetuksen (EY) N:o 552/2007 liitteissä I, II ja III vahvistetaan kussakin kalenterivuodeksi 2007 asetuksen (EY) N:o 1782/2003 (3) 66–69 artiklan säännösten mukaisesti myönnettävien suorien tukien talousarvion enimmäismäärät, mainitun asetuksen 70 artiklan säännösten mukaisesti myönnettävien suorien tukien ja tilatukijärjestelmän talousarvion enimmäismäärät..

(4) Portugali on päättänyt asetuksen (EY) N:o 247/2006 20 artiklan 3 kohdan ensimmäisen virkkeen mukaisesti vähentää emolehmäpalkkio-oikeuksien kansallista enimmäismäärää vuodeksi 2007 ja siirtää vastaavan määrän varoja asetuksen (EY) N:o 247/2006 23 artiklassa säädetyn yhteisön rahoitusosuuden tehostamiseksi mainitussa asetuksessa säädettyjen erityistoimenpiteiden rahoitusta varten. Sen vuoksi on syytä vähentää asetuksen (EY) N:o 1782/2003 liitteessä VIII Portugalille vuodeksi 2007 vahvistetusta kansallisesta enimmäismäärästä asetuksen (EY) N:o 247/2006 23 artiklan 2 kohdassa vahvistettuun rahoitusmäärään lisättäväksi kuuluva määrä sekä vähentää Portugalissa vuonna 2007 sovellettavia, asetuksen (EY) N:o 552/2007 liitteessä I vahvistettuja emolehmäpalkkioille myönnettäviä talousarvion enimmäismääriä, niiden ylimääräinen osa mukaan luettuna, sekä naudanlihapalkkioille (asetuksen (EY) N:o 1782/2003 69 artikla) myönnettäviä talousarvion enimmäismääriä.

(5) Portugalin tekemän päätöksen mukaisesti asetuksen (EY) N:o 1782/2003 95 ja 96 artiklassa säädetyistä lypsylehmäpalkkioista ja lisätuista johtuvat määrät on sisällytetty osittain tilatukijärjestelmään vuodesta 2007. Portugalia vuonna 2007 koskeva asetuksen (EY) N:o 1782/2003 III osastossa tarkoitettu tilatukijärjestelmälle myönnettävä talousarvion enimmäismäärä on laskettu kyseisellä perusteella. Kyseinen enimmäismäärä vahvistetaan asetuksen (EY) N:o 552/2007 liitteessä III. Vuoden 2007 talousarvion enimmäismääriä vahvistettaessa ei kuitenkaan ole otettu huomioon sitä, että Azorien ja Madeiran viljelijöiden hyväksi maksettavat lypsylehmäpalkkiot ja lisätuet on suljettu tilatukijärjestelmän ulkopuolelle asetuksen (EY) N:o 1782/2003 70 artiklan 1 kohdan b alakohdan mukaisesti.

(6) Sen vuoksi olisi muutettava talousarvion enimmäismääriä, joita sovelletaan Portugalissa vuonna 2007 asetuksen (EY) N:o 1782/2003 70 artiklan säännösten mukaisesti myönnettäviin suoriin tukiin sekä tilatukijärjestelmään, vähentämällä asetuksen (EY) N:o 552/2007 liitteestä III maidontuottajille myönnettäviin lypsylehmäpalkkioihin ja lisätukiin liittyviä määriä vastaava määrä, ja lisättävä kyseinen määrä viimeksi mainitun asetuksen liitteeseen II.

(7) Espanja päätti ennen 1 päivää elokuuta 2004 tilatukijärjestelmän osittaisesta täytäntöönpanosta, erityisesti naudanlihapalkkioista, asetuksen (EY) N:o 1782/2003 64–69 artiklassa vahvistetuin edellytyksin. Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (4), 8 artiklan mukaisesti Espanjassa sijaitsevaan Kantabrian alueeseen ei kuitenkaan voida vuodesta 2007 soveltaa mainitussa artiklassa säädettyä siirtymäkauden tukea. Sen vuoksi asetuksen (EY) N:o 1782/2003 125 artiklan 5 kohdassa säädettyä ylimääräistä kansallista emolehmäpalkkiota, jota on myönnetty Espanjassa Kantabrian alueella sijaitseville maatiloille, ei voida enää vuodesta 2007 rahoittaa maataloustukirahastosta. Jotta emolehmäalalle myönnettävä yhteisön tuki säilyisi, Espanja on pyytänyt, että asetuksen (EY) N:o 552/2007 liitteessä I vuodeksi 2007 ylimääräiselle kansalliselle palkkiolle vahvistetusta enimmäismäärästä siirretään Kantabriassa vuoteen 2006 asti ylimääräisen kansallisen palkkion mukaisesti maksettuja tukia vastaava määrä mainitussa liitteessä emolehmäpalkkiolle vahvistettuun enimmäismäärään. Sen vuoksi on syytä mukauttaa edellä mainittuja talousarvion enimmäismääriä.

(8) Sen vuoksi asetuksia (EY) N:o 1782/2003, (EY) N:o 247/2006 ja (EY) N:o 552/2007 olisi muutettava.

(9) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 1782/2003 liitteessä VIII Portugalia vuonna 2007 koskeva määrä ilmaisulla ”570 997”.

2 artikla

Korvataan asetuksen (EY) N:o 247/2006 23 artiklan 2 kohdassa olevassa taulukossa Azoreita ja Madeiraa varainhoitovuonna 2008 koskeva määrä ilmaisulla ”86,98”.

3 artikla

Muutetaan asetus (EY) N:o 552/2007 seuraavasti:

1) muutetaan liite I seuraavasti: a) korvataan Espanjaa koskeva emolehmäpalkkio määrällä ”261 153”; b) korvataan Espanjaa koskeva ylimääräinen emolehmäpalkkio määrällä ”26 000”; c) korvataan Portugalia koskeva emolehmäpalkkio määrällä ”78 695”; d) korvataan Portugalia koskeva ylimääräinen emolehmäpalkkio määrällä ”9 462”; e) korvataan Portugalia koskeva 69 artiklan mukainen naudanliha-alan tuki määrällä ”1 681”;

2) korvataan liite II tämän asetuksen liitteellä;

3) korvataan liitteessä III Portugalia koskeva määrä ilmaisulla ”413 774”.

4 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä lokakuuta 2007. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 1182/2007 (EUVL L 273, 17.10.2007, s. 1).

(2) EUVL L 42, 14.2.2006, s. 1. Asetus sellaisena kuin se on viimeksi muutettuna asetuksella (EY) N:o 2013/2006 (EUVL L 384, 29.12.2006, s. 13.

(3) EUVL L 131, 23.5.2007, s. 10.

(4) EUVL L 210, 31.7.2006, s. 25. Asetus sellaisena kuin se on muutettuna asetuksella (EY) N:o 1989/2006 (EUVL L 411, 30.12.2006, s. 6, oikaisu EUVL L 27, 2.2.2007, s. 5).